text: Tjek din køreplan
  15 december 2013 kl. 08.05
  Fra i dag, søndag, er der nye køreplaner på mange af Sydtrafiks busruter i Syd- og Sønderjylland. 
  Derfor er det en god ide at tjekke om bussen kører til samme tid som normalt, inden man skal på job eller skole mandag morgen.
  Ud over ny afgangs- og ankomsttider får flere ruter også nye numre.
  Der er en detaljeret oversigt over alle ændringer på Sydtrafiks hjemmeside og på nedenstående link.
  Se Sydtrafiks information om ny køreplan
  
  Gymnasie-elever får længere ventetid
  De nye køreplaner får elever og rektor på Vejen Gymnasium til at frygte, at det betyder længere ventetid for elever fra gymnasiets udkantsområder. Nogle elever frygter, at de nogle dage skal vente op til to timer på at kunne komme hjem fra undervisningen i Vejen.
  